 CONTRIBUTIA LUI G IVANESCU LA DEZVOLTAREA SINTAXEI ROMÂNESTI Prof univ dr MIHAELA SECRIERU1 Key-words: Syntax, Methodology, Terminology, Categories, Linguistics Universalia THE CONTRIBUTION OF G IVANESCU TO THE DEVELOPMENT OF ROMANIAN SYNTAX ABSTRACT G Ivanescu's name remains an important landmark in Romanian linguistics, due to the number of his works, his erudite and comprehensive studies, his interpretive solutions and, also, due to the influence of his ideas and theories As he openly declared, the Romanian scholar considered grammar as a domain governed by the laws of linguistic, morphologic and syntactic universalia In syntax, G Ivanescu intended not only to approach grammar from the perspective of general linguistics, referring to well-known authors, but also from a logical perspective His ideas and theories are found in Course in Modern Romanian Syntax and also in some of his articles and studies, and can be summarized in four basic directions: the research subject of syntax, its specific research methodology, the development of its own terminological apparatus and recording its scientific evolution or history The scholar's true contribution can be weighed through a quantitative evaluation of his ideas that further protruded the scientific literature on syntax As a result of undergoing this evaluation, we have found that G Ivanescu's syntactic theories are still very much present, particularly in Iassy linguistic school, but also in other academic centers in the country where, for certain periods of time, G Ivanescu taught G Ivanescu ramâne un nume de referinta în lingvistica româneasca prin numarul lucrarilor sale, prin eruditia si exhaustivitatea tratarii subiectelor abordate, prin solutiile interpretative propuse si prin influenta ideilor si teoriilor sale Asa cum o declara deschis, savantul român vede gramatica ca pe un domeniu dominat de legile universaliilor lingvistice În domeniul sintactic, G Ivanescu îsi propune o abordare din perspectiva lingvisticii generale, prin apelul la autorii consacrati, dar si o abordare a gramaticii din perspectiva logicii Ideile si teoriile sale sunt expuse în Cursul sau de sintaxa moderna, dar si în articole si studii si sunt sintetizabile în patru directii fundamentale: obiectul cercetarii, metodele specifice de cercetare a acestui obiect, dezvoltarea unui aparat terminologic propriu sintaxei si consemnarea istoriei evolutive a stiintei Adevarata contributie a oricarui autor se poate estima însa prin evaluarea cantitativa a ideilor care au trecut din opera sa în literatura de specialitatea ulterioara Procedând la aceasta evaluare, am constatat ca teoriile sintactice ale lui G Ivanescu sunt înca prezente, cu precadere, în scoala lingvistica ieseana, dar si în scolile academice unde pentru anumite perioade G Ivanescu a activat la catedra universitara Recitind lucrarile profesorului Ivanescu, si nu doar pe cele care trimit explicit prin titlu la nivelul sintactic al limbii, am avut în vedere acoperirea titlului comunicarii de fata Contributia lui G Ivanescu la dezvoltarea sintaxei românesti Problema poate si trebuie abordata triangulat, într-o prima parte identificarea în opera savantului a opiniilor, teoriilor sau afirmatiilor privitoare la sintaxa limbii în general si la sintaxa limbii române, în special, în o a doua parte receptarea si vehicularea acestor opinii, teorii, afirmatii emise de G Ivanescu în lucrarile de specialitate ulterioare În concluzii, vom compara cele doua parti ale lucrarii pentru a observa similitudinile si diferentele Desi poate parea prea tehnica, am estimat ca aceasta abordare are avantaje la care nu putem renunta Partea I Inventarul teoriilor, opiniilor, ori argumentelor sintactice emise, dezbatute si vehiculate de G Ivanescu se înscriu în patratul alethic al oricarei stiinte, al carui laturi cardinale vizeaza (1) obiectul cercetarii, (2) metodele specifice de cercetare a acestui obiect, (3) dezvoltarea unui aparat terminologic propriu si (4) consemnarea evolutiei stiintei sau a istoriei evolutive a acesteia Ne vom referi mai departe la fiecare dintre ele 1 Opinii privitoare la obiectul lingvisticii recte sintaxei În legatura cu obiectul sintaxei, G Ivanescu încearca sa impuna inductiv necesitatea de "a transforma sintaxa într-o disciplina care sa prezinte un paralelism perfect cu logica" (Ivanescu 1964: 208) Este de înteles de ce G Ivanescu emite teorii de instaurare a unui model teoretic reinterpretativ, pe care îl numeste "structuralism logicist", cf "trebuie restructurata lingvistica structuralista contemporana, în lumina teoriei despre limbaj" (Ivanescu 1966 (a): 10), respectiv ea trebuie sa devina "o metoda structurala logicista" (Idem), adica "o lingvistica cu adevarat stiintifica" (Ivanescu 1966 (b): 61) În aceste conditii, crede G Ivanescu, s-ar impune rescrierea Gramaticii Academice Românesti "de pe pozitiile structuralismului logicist" (Ivanescu 1966 (a): 10) Apelând la principiul concentric în expunerea propriilor teorii, evident din dorinta obtinerii unei claritati mai pronuntate, G Ivanescu reia ideea de mai sus si o reformuleaza mai târziu astfel: "Lingvistii trebuie sa încerce a descoperi subsistemele morfologice si sintactice ale celor mai variate limbi de pe glob, aceeasi gândire unica, pe care o are în vedere logicianul si fara de care stiinta logicii nu s-ar putea întemeia" (Ivanescu 1966 (b): 64) Observam ca G Ivanescu încearca pentru prima data rezolvarea problema universaliilor lingvistice si logice ("aceeasi gîndire unica"cf supra) pe care le pune în legatura cu universaliile morfologice si în final si cu cele sintactice Admitând realitatea a priori a acestui postulat al gândirii, el îl defineste în termenii nostri prin caracterele necesar, comun si ubicuu, precum si prin notiunea de predicat al gândirii Aici Ivanescu merge în directia opusa teoriilor sale despre substantiv ca fiind notiunea centrala a lingvisticii si a logicii, iar adjectivul, verbul si adverbul ca fiind note ale notiunii, respectiv note ale notelor notiunii, afirmând ca subiectul este un referent exterior gândirii si limbii: "C'est le cas de dire que le sujet est toujours extérieur a la pensée et que le mot de la phrase qui est considéré comme sujet n'est qu'un moyen pour indiquer le vrai sujet, c'est-à-dire la réalité dont on parle Il 'n'a que la valeur d'un geste qui indique le sujet " (Ivanescu 1949: 169)2 Procedând astfel, el încearca credem de fapt sa justifice independenta sintactica a substantivului si rolul suveran al acestuia în sintaxa În acelasi articol mentionat mai sus, gasim si idei valoroase privind caracteristicile universaliilor lingvistice pe care din motivul economiei lucrarii, (pentru a evita analitismul demonstratiilor lui G Ivanescu), le vom traduce în termenii nostri Aceste caracteristici ale universaliilor lingvistice sunt: a diversitatea formelor de expresie a unui continut, b izomorfismul si izosemantismul, c recursivitatea în limba, respectiv reduplicarea partiala a sensului în noi forme (cf Ivanescu 1949: 173-175) Nu insistam asupra detaliilor Legata însa de acest generic, cum spuneam, sta preocuparea lui G Ivanescu de a teoretiza notiunea de "universalii sintactice" pe care o materializeaza într-un studiu special (Ivanescu 1979: 399-416) Preocupat de stabilirea unor teorii precursoare, Ivanescu abandoneaza la un moment dat specificitatea termenului universalii sintactice si revine la discutia despre universalii lingvistice, care sunt genul proxim al celor sintactice si pe care le discrimineaza de cele morfologice, care ar fi stat la baza celor sintactice, procesul disocierii acestora complicându-se mai târziu prin aducerea în discutie si a universaliilor logice (Idem: 405-409) Din pacate, întreaga demonstratie devine o aporie, multe din argumente fiind fie judecati de simt comun, fie afirmatii bazate pe argumentul autoritatii, toate în absenta stabilirii dimensiunilor cantitative si calitativ-comparative ale notiunii de universalii sintactice în raport cu alte entitati subiacente, spre deosebire de demonstratiile anterioare mult mai aplicate privind, de exemplu, universaliile morfologice cf "Wir glauben, daß viele syntaktische Kategorien universell sind Und zwar behaupten wir die Universalität syntaktischer Kategorienwie Subjekt, Prädikat, Attribut, substantiv im Genitiv, direktes Objekt, indirektes Objekt im dativ, Kausalbestimmung, Finalbestimmung, Adverbialbestimmung des Stoffes, Subjektsatz, Prädikativsatz, direkter Objektsatz, indirekter Objektsatz, Kausalsatz, Finalsatz, Adversativsatz, Konklusivsatz usw " (Idem: 411)3 În acest context, cu toate argumentele, logice, semantice, ori morfologice aduse în discutie, amalgamarea nivelelor fiind ea însasi discutabila, ne aflam în fata unor puneri de probleme si solutii posibile, dar nu a unei teorii categoric demonstrate privind modul cum stabilim care sunt universaliile sintactice si cum se pot descrie si recunoaste daca luam în discutie o limba (cf si Mihaela Secrieru 2007 (b): 485-491) O alta limita metodologica a sintaxei - ne referim aici la cea enuntata de însusi G Ivanescu - este "distinctia dintre propozitiile principale si cele secundare" (Ivanescu 1964: 202) În viziunea savantului cele doua sunt notiuni teoretice logice, sau ceea ce am numi noi astazi sub speciae semioticae, dar au fost înstrainate sau discriminate prin uzul capatat în practica interpretativa, care nu mai are constiinta clara ca si principala, urmata de o secundara sau legata de o alta principala este în fapt o "secundara", fiindca sensul sau depinde de alta propozitie Faptul ca în sintaxa sunt discutate ca realitati distincte este în opinia lui G Ivanescu un ilogicism (cf Idem: 203), Prin extrapolare, nici verbele din propozitiile principale coordonate nu sunt predicate de acelasi rang cu predicatele din propozitiile principale independente, adica nici în aceasta situatie, terminologia curenta nu surprinde obiectiv caracterul logic al acestor doua realitati sintactice, care fiind legate ca sens nu pot fi independente (Idem: 203-206) Pe aceeasi linie a logicii suprapuse sintaxei el afirma de exemplu: "putem conclude acum ca unele fraze de coordonare - cele cu o coordonata cauzala sau concluziva - exprima un silogism" (Idem: 218) Teoriile acestea sunt preambulul unei afirmatii virtual productive la nivel sintactic, spunem virtual, întrucât ea nu a fost receptata pozitiv de specialistii români si nu a beneficiat de dezvoltari teoretice notabile Este vorba de teoria "notionala" recuperata din filozofie si apropriata sintaxei de Ivanescu, dar legata în opinia noastra de teoria "ordinelor", teoretizata de Andrés Bello, Otto Jespersen si L Hjelmslev4 Dezvoltarile si aplicatiile teoriei paralelismului sintaxa-logica, îl conduc pe G Ivanescu la conceptualizari pragmalingvistice, fiind un precursor am putea spune al teoriilor despre implicatie Nu numai termenul este folosit ca atare: "propozitii de implicare (implicatie)" (Idem: 210), dar specialistul propune si taxinomii interne: propozitii implicative finale, modale, consecutive si în variatie concomitenta, de timp si de loc (Idem: 211) Paralelismul este continuat prin masurari conceptuale ale propozitiilor sintactice cu silogismul logic, rezultatul fiind uneori inedit cf "Daca vrem sa introducem un punct de vedere consecvent, trebuie sau sa admitem ca si în verbul pasiv avem copula, iar nu asa zisul verb auxiliar, sau sa admitem ca asa numita copula este verb auxiliar si ca nu exista cuvinte cu functia de copula între subiect si predicat" (Ivanescu, 1965: 424) G Ivanescu de fapt este categoric "predicat nu poate fi decît verbul" (Idem: 425) si îsi argumenteaza pozitia astfel: "De altfel în orice limba, pe lînga verbele care exprima actiuni ""fac", "stau", "iubesc" etc ), exista si verbe care exprima stari (rom "domnesc", "bolesc", v gr ßas??e?? "sînt rege", "domnesc", ??s??, "sînt bolnav", "bolesc" etc ) Deosebirea între astfel de verbe si cele de tipul sînt profesor, sînt sanatos este numai formala (de procedee de expresie): la primele, starea se exprima sintetic, la acele din urma, analitic Conchidem ca asa-zisul nume predicativ nu e nume, ci o parte din verbul de stare exprimata analitic" (Ibidem) Credem ca în esenta ei, semiotica acestor afirmatii înseamna o emancipare a sintaxei în raport cu logica Aceasta înseamna, într-adevar sa admitem ca avem de fapt la nivel sintactic doar predicat verbal cu doua actualizari lexicale, una sintetica, de exemplu citesc si una analitica, de exemplu sunt frumos, abandonând preocuparea de a demonstra calitatea de îmbinare fixa, îmbinare libera a predicatului nominal, suprapunerea totala sau partiala a realizarilor predicatului nominal clasic cu verbele de stare sau adjective, adverbe, nume, pronume etc care pot aparea în pozitie sintactica de nume predicativ, de asemenea abandonarea distinctiei structura de adâncime - structura de suprafata, precum si renuntarea la principiul diversitatii de expresie pentru acelasi continut semantic, adica abandonarea distinctiei dintre realizarile formale dintre structurile izosemantice, dar nu si izosintactice5 Totusi, ideea de forta a tuturor opiniilor si teoriilor sintactice ale lui G Ivanescu ramâne, asa cum am spus, logicismul si ei îi subsumeaza în primul rând sintaxa si realitatile cu care se opereaza în interiorul ei, privite în opozitie cu realitatile judecatii logice Este vorba de notiunile de subiect, predicat, atribut si complement si, prin inferari, de cele de determinat/determinant (complement si completat) vs analiza logica a propozitiilor enuntiative în subiectul judecatii si predicatul judecatii G Ivanescu discrimineaza înca de la început trei parti ale propozitiei sintactice (lingvistice), subiect, predicat si complement, considerând realizarea cunoscuta îndeobste drept atribut câteodata parte a subiectului, câteodata parte a predicatului, aici întrând conventional si subiectivele si atributivele (cf Ivanescu 1964: 196) Este important de observat contextul în care este pusa aceasta afirmatie: "Se poate vorbi însa de subiecte si predicate simple, alcatuite adica dintr-un singur cuvînt [s n M S ], si de subiecte si predicate dezvoltate, alcatuite adica din cîte o sintagma, mai exact din determinate si determinante [s n M S]" (Idem: 197) Aceasta opinie cere cel putin doua comentarii: primul este acela ca avem aici de fapt o limita epistemologica eventual si o limita politica a teoriei, pentru ca postularea unor singure clase larg cuprinzatore de realitati indistincte formal înseamna în primul rând renuntarea la rigoarea stiintifica a descrierii care tinde spre epuizarea taxinomiilor si spre obtinerea de clase omogene, al doilea este acela ca afirmatii clare de tipul celor de mai sus sau altele pe care le gasim passim în opera lui Ivanescu conduc la silogismul ca se pot admite la nivelul sintaxei ca functiile sintactice superioare, cum ar fi subiectul si predicatul sunt construite pe baza de relatii sintactice de determinare între alte functii sintactice, respectiv ca functiile sintactice pot fi exprimate prin alte functii sintactice, desi G Ivanescu, intentionat sau nu [acest fapt nu-l putem proba pentru ca nu am gasit teorii ivanesciene privitoare la unitatile sintaxei], foloseste pentru realitatile subsintactice termenul de cuvânt (vezi supra) Exista si un al treilea aspect, mai greu de comentat, si anume ca si sintagma ca unitate sintactica, nu lexicala, ar putea avea functie sintactica în interpretarea data de G Ivanescu (vezi supra), concatenarea între sintagme cu functii sintactice generând functii sintactice Revenim aici si asupra a ceea ce notam în legatura cu unitatile sintaxei, atunci când recenzam Cursul de Sintaxa Limbii Române Moderne, din 1948, a lui G Ivanescu, editat spre publicare de Oana Popârda, în 2004: "Remarcam ca problema unitatilor sintactice este sublimata prin ampla discutie asupra frazei ca unica realitate a sintaxei si în legatura cu care se discuta toate celelalte realitati" (Secrieru 2007 (b): 486) Facem completarea acum ca nici conceptele de raport sintactic si de functie sintactica ca unitati ale sintaxei sau în calitatea lor de categorii sintactice nu au fost abordate explicit de catre G Ivanescu în lucrarile sale 2 Opinii privitoare la metodele specifice sintaxei si la analiza sintactica obtinuta prin acestea Citind lucrarile lui G Ivanescu din perspectiva metodelor specifice sintaxei doua teme ni s-au parut a se conexa, în acest areal: - prima este decelarea abductiva (inductiv-deductiva) a unor instrumente teoretice cu care sa opereze sintaxa, pe care G Ivanescu le numeste legi, principii, universalii sintactice - a doua este operarea cu aceste instrumente teoretice si metodologice în interiorul sintaxei pentru obtinerea realitatilor subiacente: unitati sintactice, raporturi sintactice, functii sintactice si taxinomiile acestora În ceea ce priveste prima problema, consemnam si acum, ca si în 2007 ca întreaga conceptie sintactica a lui Ivanescu se sprijina din plin pe acest concept al legilor limbii6: "Acest lucru se vede din numeroasele trimiteri, passim, la ideea de lege si la revenirile clarificatoare Credem ca ideea îl preocupa îndeajuns si din aceste adevaruri razlete s-ar putea reconstitui conceptia lui Ivanescu despre functionarea sistemica a limbii în baza unor legi si principii (Secrieru 2007 (b): 488) La aceasta observatie adaugam si o alta, emisa tot de noi: "Remarcam, de asemenea discutia tangentiala pe care o face Ivanescu notiunii de "legi sintactice generale", notiune foarte importanta de altfel, dar care a fost pierduta din vedere de lingvistica româneasca, ulterioara lui Ivanescu O explicatie a acestui fapt poate fi aceea ca mai multi lingvisti sau chiar scoli lingvistice au intuit existenta unor legi interne de dezvoltare a limbilor, dar în afara de legile fonetice, descoperite si discutate pe larg, alte legi, morfologice sau sintactice sunt greu de identificat, multi dintre lingvistii actuali sfârsind prin a le contesta " (Idem: 487-488) În legatura cu cea de-a doua problema si anume metoda analitica specifica sintaxei, G Ivanescu considera ca "analiza morfologica si sintactica trebuie sa se întemeieze pe o analiza logica si ontologica, absolut indispensabile lingvistului" (Ivanescu, 1966 (a): 10), fiindca "analiza sintactica se identifica în fond cu analiza logica " (Ivanescu 1966 (b): 61) si recomanda lucrarile lui N I Marr si a elevilor sai "care stiusera sa aplice just materialismul dialectic în lingvistica" (Ivanescu 1965: 113) În opinia savantului, justificarea consta în aceea ca, "limba este pusa în legatura nu cu gîndirea, ci cu realitatea însasi" (Ivanescu 1963: 261), iar "punctul de vedere pur lingvistic se deghizeaza într-un punct de vedere ontologic" (Ivanescu 1963: 261) Nu exista în lucrarile lui G Ivanescu exemplificari ale modului cum trebuie operate aceste analize, dublu dimensionate, logic si ontologic si care sunt conceptele ontologice subiacente sintaxei 3 Opinii privitoare la aparatul terminologic al sintaxei Doua sunt limitele terminologice ale sintaxei luate în discutie de G Ivanescu Prima este aceea prin care combate "tendinta exagerata de înlocuire a vechii terminologii lingvistice cu una noua" (Ivanescu 1966 (a): 1), aici intrând si critica privind prea mare diversitate a surselor terminologiei lingvistice si a aproprierilor terminologice în general, iar a doua limita este distantarea prea mare a logicii fata de problematica sintaxei Referitor la prima limita, de exemplu, G Ivanescu nu este de acord cu termenul de enuntare, utilizat de Meillet (Ivanescu 1964: 199), apoi unifica perechile subiect/predicat gramatical, subiect/predicat psihologic si subiect/predicat sub termenii secunzi din perechile consemnate, iar în legatura cu notiunea de copula ca semn predicatului, G Ivanescu afirma ca practic ea nu exista, fiind doar o unealta incidentala, în limbile în care nu exista alte mijloace de exprimare a unei judecati, prin urmare concluzionam noi, termenul ar trebui exclus de la întrebuintare Argumentele aduse în sprijinul acestor observatii observam ca nu conving, ele fiind bazate pe criteriul contraponderii si al frecventei si pe cel al autoritatii opiniilor unor lingvisti (cf Idem: 198) De critica aproprierilor terminologice lingvistice care vizeaza si unele realitati sintactice se ocupa G Ivanescu într-un articol special constituit ca un raspuns la problemele lingvistice discutate la Congresul lingvistilor din 1948 Esenta pozitiei sale este aceea ca recomanda supervizarea terminologiei lingvistice de catre o "comisie centrala", care sa respinga sau sa aprobe termenii utilizati de lingvisti si astfel sa obtina o unificare a terminologiei lingvistice (cf Ivanescu 1949: 353) Sursa termenilor lingvistici trebuie sa ramâna, în opinia savantului limba comuna si lingvistii nu ar trebui sa propuna termeni care sa nu fi fost preluati din aceasta sursa primara Ivanescu este categoric: "nos croyons que cette voie n'est pas la bonne" (Idem: 354) Acest "principiu" purist este augmentat de Ivanescu prin exemple, respectiv acesta recomanda ca în loc de termeni precum "morphème, sémanteme, phonème, catégorie grammaticale" sa fie utilizati cei "de signe, de son et de catégorie lexicale ou catégorie de formes" (Ibidem) si doar în situatia în care limba naturala, comuna nu poate furniza cuvinte cu sensuri adecvate si motivate sa se procedeze la crearea de noi termeni În partea a doua a discutiei, Ivanescu propune ajustari terminologice concrete: substantivul sa fie denumit nume/nom, nominativul: nume-subiect/"nom-sujet", genitivul: nume-posesiv/"nom-possessif", dativul si acuzativul: nume-obiect/"nom-objet", iar notiunea de caz sa dispara, fiind superflua, de asemenea termenul articol sa dispara, iar cele doua realizari ale sale sa fie numite "definitif" si "indefinitif"; termenii verb si diateza sa fie înlocuiti cu termenii "actif", "passif", "processif" (Idem: 355) Realitatile morfologice sunt practic epuizate, dupa cum vedem, de catre Ivanescu prin propuneri de înlocuiri corespondente terminologic, dar aceste propuneri se opresc în acest articol, din pacate, la granita sintaxei, astfel încât nu putem avea o informatie si despre acest aspect de care ne ocupam aici în mod special Tema este reluata într-un articol publicat în 1972, iar constatarea sa de acum este ca multi din termenii lingvisticii americane au patruns în lingvistica româneasca într-o prima faza adaptati ca sens si forma, dar fara succes si au fost reluati si adaptati prin filiera franceza, situatie în care specialistii par a-i agrea Din pacate, indicatia din finalul articolului "ca ar fi necesar sa se procedeze cu mai multa atentie la crearea terminologiei stiintifice românesti" (Ivanescu 1972 (a): 11) denota un paternalism exagerat ridicând întrebarea privitoare la ce instanta ar trebui sa supervizeze acest proces si daca ar putea fi el cu adevarat supracontrolat, chiar daca apartine unei activitati deliberate, asa cum, de fapt, nici ceea se petrece în evolutia unei limbi naturale nu poate fi mereu explicat si controlat7 A doua limita pe care Ivanescu a identificat-o este distantarea prea mare a logicii fata de problematica sintaxei De fapt, intentia de substanta urmarita prin ambele abordari de catre G Ivanescu era imprimarea unei rigori mai vizibile, (respectiv logice), lingvisticii prin sintetism, suprimarea termenilor inutili, pleonastici sau tautologici, ori repetitivi în context si impunerea unor termeni motivati, logici si sugestivi Aproprierea terminologiei logicii pâna la identitate terminologiei sintaxei nu a fost acceptata de catre succesori, iar, de exemplu, propunerea privind revenirea în sintaxa la termenul de "verb", care initial era un termen sintactic, pentru functia de predicat (cf Ivanescu 1965 (a): 425) nu a cunoscut ralieri Unele propuneri terminologice ale lui G Ivanescu de tipul "propozitie narativa", respectiv "descriptiva", ori "definitorie" (Ibidem), nu au fost nici ele validate prin preluare de catre sintacticieni 4 Opinii privitoare la evolutie, respectiv la istoria devenirii stiintei prin lucrari si directii de cercetare Pentru a avea mai bine perspectiva epocii în care apar lucrarile lui G Ivanescu, reluam aici afirmatia noastra la recenzarea Cursului de Sintaxa Limbii Române Moderne a lui G Ivanescu, publicat în 2004 de Oana Popârda: "Contextul national al Sintaxei lui Ivanescu, era asigurat de primele gramatici românesti publicate în intervalul 1757 si 1947, [momentul redactarii Sintaxei în discutie], lucrari reprezentative în numar de aproximativ 35, între care consemnam autorii Radu Tempea, I H Radulescu, Gh Seulescu, N Macarescu, I C Massim, I Manliu T Cipariu, Al Lambrior, I Gavanescu, R Ionascu, Iorgu Iordan, Sextil Puscariu, Seidel, Nicolae Draganu, Al Rosetti, H Tiktin Dintre acesti autori doar N Draganu, Seidel, Tiktin, Philippide, Simensky, [T] Cipariu [si I Iordan] sunt citati de G Ivanescu, în schimb contextul international este delimitat mai ferm prin citarea extrem de frecventa a lucrarilor lingvistilor: Delbrück, W Porzig, Wundt, von der Gablentz, Meillet, Séchehaye, Amman, Humboldt, F de Saussure, Ch Bally, Vendryès, Goblot, Ries, Bergson, Steinthal, Lerch, Grimm, Fr Bopp, Brugmann, Karl Vossler, Leo Spitzer, E Cassirer, Funke, A Müller, E Wechssler, Benedetto Croce, H Paul si altii" (Secrieru 2007 (b): 485) În unele din articolele sale G Ivanescu mentioneaza, consacrându-le astfel, lucrari pe care le considera fundamentale: N Draganu, Istoria sintaxei, Buc 1945, Studii de gramatica, 3 vol 1956, 1957, 1961, Gramatica limbii române, editia 1963, 2 vol , Iorgu Iordan, Limba româna contemporana, editiile 1954, 1956 (Ivanescu 1965 (b): 113) si consemneaza ca tendinta de dezvoltare a lingvisticii timpului sau ca "dupa 1948 s-a pus în special problema stabilirii principiilor lingvisticii marxist-leniniste" (Ibidem) Aceasta ultima dimensiune a problemei se leaga organic de partea a doua a lucrarii de fata, care ne ofera posibilitatea de a estima cum au evoluat teoriile sintactice ale lui G Ivanescu, respectiv cât de pertinente si actuale au aparut sintacticienilor români aceste teorii sau opinii si cum au fost dezvoltate Partea a II-a Ca metoda investigativa, am recurs la analiza documentelor, respectiv a lucrarilor de sintaxa româneasca, volume si articole, scrise între anii 1969, când G Ivanescu este pentru prima data citat de catre Silvia Rogobete si 2009, când lingvistul este cel mai recent citat în literatura de specialitate cu una din opiniile sale sintactice Numarul lucrarilor consultate depaseste doua sute de lucrari, iar opiniile, precum si specialistii care le invoca le-am sintetizat mai jos încercând sa pastram aceeasi abordare pe patru dimensiuni Totusi, anticipam concluziile noastre în ceea ce priveste opiniile lui G Ivanescu privind metodele de cercetare necesare sintaxei, precum si cele privind aparatul terminologic observând ca acestea nu au cunoscut iterari În ceea ce priveste istoria si miscarea ideilor sintactice, de asemenea putem afirma ca nu exista comentarii ale opiniilor lui G Ivanescu, dar ca ele, credem, sunt si ramân inerente istoriei si miscarii generale ale evolutiei teoriilor sintaxei românesti Putem însa aprecia ca statistic vorbind, în cei aproximativ 50 de ani, de la intrarea ideilor privind sintaxa ale lui G Ivanescu în mediul stiintific lingvistic românesc, în special scoala lingvistica ieseana, reprezentata prin Ecaterina Teodorescu, Oana Popârda, Petru Zugun, Dumitru Irimia si prof C Dimitriu si doctoranzii sai, Mihaela Secrieru, Rodica Nagy, Tamba Elena Danila, Timofte Monica, Bocanet Carmen a consemnat, discutat si exploatat opiniile sintactice ale savantului, putinele exceptii din alte areale lingvistice academice românesti fiind reprezentate prin lucrarile Silviei Rogobete, ale lui Gh Constantinescu-Dobridor, Vasile Serban, Gh Trandafir, G G Neamtu, C Th Popescu, Grecu Marius-Valeriu În totalitatea lor, numarul sintacticienilor care au valorificat ideile sintactice ale lui G Ivanescu nu depaseste douazeci A ramas astfel sa ne referim pe larg, doar la ceea ce am cuantificat mai sus sub subtitlul Opinii privitoare la obiectul lingvisticii recte sintaxei, comentariul de ansamblu pe care îl putem face privitor la consemnarile ideilor sintactice ivanesciene gasite în literatura de specialitate (si pe care le redam mai jos) fiind acela ca aceste opinii reiterate sunt de fapt ralieri si întariri ale opiniilor lui G Ivanescu, revalorificari în contextele unor cercetari monografice si punctuale si mai putin polemici sau intrari în dialog critic cu aceste idei Opinia privitoare la deosebirea metodologica dintre morfologie si sintaxa si emendarea ei este consemnata si discutata de Carmen Gabriela Pamfil (1992: 472) Opinia privitoare la existenta doar a predicatului verbal (cf "predicat nu poate fi decît verbul" - Ivanescu 1965: 425) si implicit problema necesitatii conceptului de "copula" în sintaxa limbii române este consemnata si discutata de Petru Zugun (1978), Ecaterina Teodorescu (1979: 126), Corneliu Dimitriu (1997: 159, 1982, 2002: 1297), Mihaela Secrieru (1998: 71, 2000, 2001) Opinia privitoare la apozitie ca un nou predicat, (Ivanescu 1964: 201, dar si în Ivanescu 2004/1948: 133) o gasim consemnata si discutata la Silvia Rogobete (1969: 444), Monica Timofte (2005: 125, 128) Opinia privitoare la numarul partilor de propozitie, doar doua în opinia lui G Ivanescu, subiectul si predicatul: simple si dezvoltate, (Ivanescu 1963, Ivanescu 1964) o gasim consemnata si discutata la Petru Zugun (1978: 103-110), Gh D Trandafir (1982: 67-68), Carmen Bocanet (2006), Corneliu Dimitriu (1982, 2002: 1000) Opiniile privitoare la clasificarea propozitiilor (numai principale, propozitiile secundare sunt doar "forme", natura si sintaxa propozitiilor exclamative, propozitiile coordonate opozitive - Ivanescu 1963, Ivanescu 1964, Ivanescu 2004/1948) le gasim consemnate si discutate la Gh Constantinescu Dobridor (1994: 61 sqq), Vasile Serban (1970: 63, 131), Constantin Th Popescu (1977), Gh D Trandafir (1982: 67-68, 142, 161, 165, 169), Dumitru Irimia (1987: 41-46, 1997: 504-505), Carmen-Gabriela Pamfil (1992: 477), Corneliu Dimitriu (1997, 1982, 2002: 1005-1006) Opiniile privitoare la existenta complementelor izolate parantetic, (Ivanescu 1948), o gasim consemnata si discutata la Viorel Hodis (1979: 88) Opinia privitoare la faptul ca predicatul nu poate alcatui singur o propozitie (Ivanescu 1963) o gasim consemnata si discutata la Marius-Valeriu Grecu (2009: 9), Opinia privitoare ca nu exista atribute si complemente, ci doar complemente (Ivanescu 1964) o gasim consemnata si discutata la Vasile Serban (1970: 429), Carmen-Gabriela Pamfil (1992: 477), Rodica Nagy (2002: 69), Monica Timofte (2005) Opinia asupra unitatilor sintactice (propozitia principala, "cuvîntul-propozitie", "cuvîntul-fraza" - Ivanescu 1963) o gasim consemnata si discutata la Gh D Trandafir (1982: 67-68, 142, 161), Corneliu Dimitriu (2002: 1067), Rodica Nagy (2002: 73), Elena Tamba Danila (2004: 35) Opinii inferate din teoriile lui G Ivanescu Opinia ca admitând existenta doar a propozitiilor principale admitem ca raportul dintre subiect si predicat, sau cum este numit de G Ivanescu de "dubla conditionare", se actualizeaza doar în interiorul acestora (Ivanescu 1963) o gasim consemnata si discutata la Petru Zugun (1978: 103-104-105), Gh D Trandafir (1987: 490; 1982: 161-162) Observam ca aceasta opinie mai permite inferarea ca raportul de inerenta are atributul unicitatii Opinia referitoare la teoria logico-notionala, care este surprinsa cu alti termeni în teoria sintactica dependentiala a partilor de vorbire (numele este singura "notiune", adjectivul si verbul sunt "note ale notiunii", iar adverbele "note ale notelor notiunii" - Ivanescu 1965: 426) o gasim discutata si aplicata la Mihaela Secrieru (1998: 71, 2000 passim, 2001 passim, 2007 passim) Referitor la analiza sintactica ca submetoda aplicativa, observam ca, dorind sa aplicam astazi pe un text toate ideile si teoriile ivanesciene, am constata ca analiza sintactica obtinuta ar fi reprezentativa pentru epistemologia problemelor sintactice ale veacului trecut, dar mult sub rafinamentul luxuriant al teoriilor actuale aplicate analizelor sintactice, însa cu siguranta inovativa în raport cu analiza timpului dat Concluzii Preocuparea de forta a lui G Ivanescu este filosofia sintaxei sau delimitarea sintaxei ca stiinta lingvistica, punctând elemente din obiectul de cercetare care preocupau lingvistii începutului de secolului al XIX-lea G Ivanescu nu anticipeaza si nu ia în discutie problema teoretica a unitatilor sintactice, conceptualizarea notiunii de raport sintactic sau de functie sintactica, tendinta care scapa de sub observatia sintacticienilor chiar si în gramaticile mai noi Din inventarul ideilor sintactice abordate de G Ivanescu si sintetizate de noi în prima parte a lucrarii s-au dovedit a fi reiterate cu putine exceptii toate Nu au fost valorificate opiniile sintactice privitoare la "structuralismul logicist", la "universaliile sintactice" si la "legile sintactice" În ceea ce priveste problema metodelor de cercetare, nu putem decât relua concluziile din partea aferenta si anume ca exista în lucrarile lui G Ivanescu exemplificari ale modului cum trebuie operate analizele sintactice, dublu dimensionate, logic si ontologic si care sunt conceptele ontologice subiacente sintaxei În ceea ce priveste recomandarile lui G Ivanescu de a supracontrola aproprierea terminologiei sintactice ca origine si ca filiera, nici una dintre acestea nu a fost preluata si aplicata de catre specialisti, entropia naturala a propagarii termenilor fiind practicata tacit si continuu În ceea ce priveste istoria evolutiei ideilor sintactice, reflectate în lucrarile precursoare, asa cum au fost ele prezentate de G Ivanescu, observam ca opiniile sale sintactice nu au cunoscut dezvoltari, ci doar consemnari în istoria generala a dezvoltarii ideilor sintactice românesti O explicatie ar putea fi aceea ca modelele epistemologice se succed în mod multiplicativ, paradigmele analitice si teoretice se schimba prin preluari, nu mereu prin ipostazieri, ca în situatia scolilor lingvistice, iar contributia lui la dezvoltarea sintaxei românesti a fost în mod natural si discret asimilata noilor paradigme Incluzând însesi lucrarile lui G Ivanescu în aceasta istorie a evolutiei sintaxei românesti, consemnam ca multe dintre acestea sunt în continuare de referinta pentru sintaxa actuala, deoarece contin idei despre evidenta sau despre valoarea punerii întrebarilor, despre conexiune sau despre cum este legat un lucru de altul si în ce fel se influenteaza ele, despre supozitie sau despre cum ar fi putut lucrurile sa fie, daca ar fi fost tratate astfel si despre relevanta, respectiv daca si de ce este important un lucru BIBLIOGRAFIE Bocanet 2006 = Carmen Bocanet, Tipuri de structuri sintactice în limba româna literara din a doua jumatate a secolului al XX-lea, Iasi, Casa Editoriala Demiurg Constantinescu-Dobridor 1994, = Gh Constantinescu-Dobridor Sintaxa limbii române, Bucuresti, Editura Stiintifica Dimitriu 1982 = C Dimitriu, Gramatica limbii române explicata Sintaxa, Iasi, Editura Junimea Dimitriu 2002 = Corneliu, Dimitriu, Tratat de gramatica a limbii române II Sintaxa, [Iasi], Editura Institutul European Dimitriu 1997 = C Dimitriu, Verbul copulativ si predicatul nominal -concepte indispensabile în gramatica româneasca, în "Revista de lingvistica si stiinta literara", nr 3, p 158-166 Grecu 2009 = Marius-Valeriu Grecu, Monografia predicatului în limba româna: (1895- 2005), Craiova, Editura Scrisul românesc Graur 1960 = Al Graur, Studii de lingvistica generala, Varianta noua, Bucuresti, Editura Academiei RPR Hodis 1977 = Hodis V , În legatura cu teoria expansiunii a lui A Martinet, (I), CL, XXII, nr 1, p 101-108 Irimia 1997 = Dumitru Irimia, Gramatica limbii române, Iasi, Editura Polirom Irimia 1983 = Dumitru Irimia, Structura gramaticala a limbii române Sintaxa, Iasi, Editura Junimea, Ivanescu 1949 = G , Ivanescu, Raspunsurile la patru din cele noua probleme de lingvistica discutate la Congresul international al lingvistilor, Paris, iulie 1948, in "Actes du sixieme Congres international des linguistes, Paris juillet, 1948", p 167-175, 237-239, 283-285, 383-356 Ivanescu 1963 = G Ivanescu, Gramatica si logica (I), Structura gîndirii ca factor primar al structurii sintactice a limbii, în "Analele Universitatii Timisoara", I, p 259-267 Ivanescu 1964 = G Ivanescu, Gramatica si logica (II), Structura gîndirii ca factor primar al structurii sintactice a limbii, în "Analele Universitatii Timisoara", II, p 193-219 Ivanescu 1965 (a) = G , Ivanescu, Nume si verb, în "Omagiu Alexandru Rosetti", Bucuresti, 1965, p 423-426 Ivanescu 1965 (b) = G Ivanescu, Activitatea lingvistica din R S România în anii de dupa liberare, în Progresele stiintei, I, nr 4, p 113-116 Ivanescu 1966 (a) = G Ivanescu, Probleme actuale ale lingvisticii române, în "Cronica", I, nr 37, oct, p 9 Ivanescu 1966 (b) = G , Ivanescu, Un aspect eronat al structuralismului lingvistic, în "Orizont", III, nr 1, ianuarie, Timisoara, p 59-62 Ivanescu 1972 (a)= G Ivanescu, Terminologia lingvistica româneasca de dupa 1964, în "Convorbiri literare" III, Limba literara, nr 9, 15 mai, p 11 Ivanescu 1972 (b) = G Ivanescu, Cel de-al XIII-lea Congres international de lingvistica si filologie romanica, Quebec, 1971, în "Analele Univ Iasi", serie nouA, sect III a, tom XVIII, p 143-145 Ivanescu 1979 = G , Ivanescu, Die syntaktischen Universalien, in "Studies in diacronic, syncronic and typological linguistics, in Festschrift for Oswald Szemerenyi on the Occasion of his 65-th Birthday", Amsterdam, p 399-416 Ivanescu 2004/1948 = G Ivanescu, Curs de Sintaxa Limbii Române Moderne Editat, adnotat si prefatat de Oana Popârda, Iasi, Editura Junimea Nagy 2002 = Rodica Nagy, Sintaxa limbii române, I, Editura Universitatii din Suceava Neamtu 1978 = G G Neamtu, În problema "predicatului nominal", în LR, XXVIII, nr 5, p 487-491 Philippide 1984 = Al Philippide Opere alese Teoria limbii, editata de G Ivanescu si Carmen Gabriela Pamfil, cu un Studiu introductiv si comentariu de G Ivanescu Editura Academiei, Bucuresti Popescu 1977 = Th Constantin Popescu, Curs de limba româna contemporana Sintaxa propozitiei, Suceava Rogobete 1969 = Silvia Rogobete Observatii asupra raportului apozitiv, în LR, XVIII, nr 5, p 443-452 Secrieru 1998 = Mihaela Secrieru, Nivelul sintactic al limbii române, Botosani, Editura Geea Secrieru 2000 = Mihaela Secrieru, Elemente de sintaxa sincronica comparata, Iasi Editura Universitas XXI Secrieru 2001 = Mihaela Secrieru, Cumulul de functii sintactice în limba româna ("elementul predicativ suplimentar"), Iasi, Editura Universitatii "Alexandru Ioan Cuza" Secrieru 2007 (a) = Mihaela, Secrieru, Nivelul sintactic al limbii române, ed a II-a rev si compl , Editura Sedcom Libris, Iasi, 2007 Secrieru 2007 (b) = Mihaela, Secrieru, Sintaxa lui G Ivanescu Note de lectura, Studia lingusitica et philologica in honorem Vasile Arvinte, în "Analele Universitatii Alexandru Ioan Cuza", (AUI), sectiunea III e, Lingvistica, tomul LIII, p 485-491 Serban 1970 = V Serban, Sintaxa limbii române, Curs practic, editia a II-a revizuita si completata, Bucuresti, Editura Didactica si Pedagogica Tamba Danila, 2004 = Elena Tamba Danila, Vechi si nou în sintaxa limbii române, Iasi, Casa Editoriala Demiurg Teodorescu 1979 = Ecaterina teodorescu, În problema structurarii partilor de propozitie cu privire speciala la predicatul nominal, în LR, XXVIII, nr 2, martie-aprilie, p 123-127 Timofte 2005 = Monica Timofte, Actualitatea sintaxei românesti "clasice moderne", Iasi, Casa Editoriala Demiurg Carmen Gabriela Pamfil 1992 = Timotei Cipariu, Opere II, Editie îngrijita de Carmen-Gabriela Pamfil, Editura Academiei Române, Bucuresti, Introducere de Mioara Avram, p VII-XLVI Trandafir 1982 = Gheorghe Trandafir, Probleme controversate de gramatica ale limbii române actuale, Craiova, Editura Scrisul Românesc Trandafir 1987 = Gheorghe Trandafir, Cazuri particulare ale relatiei sintactice dintre subiect si predicat si dintre subiectiva si regenta ei (I), LR, XXXVI, nr 6, p 485-496 Zugun 1978 = Petru Zugun, Partile de propozitie, în CL, XXIII, nr 1, p 103-110 1 Universitatea "Alexandru Ioan Cuza" din Iasi, Facultatea de Litere, Bulervardul Carol I, nr 11, tel 0752823524, msecrieru@yahoo com 2 "Este cazul sa spunem ca subiectul este întotdeauna exterior gândirii si cuvântul din fraza care este considerat subiect nu este decît un mijloc pentru a indica adevaratul subiect, adica realitatea despre care se vorbeste El nu are decât valoarea unui gest care arata înspre subiect " (Ivanescu 1949: 169) [trad n M S ] 3 "Noi credem ca multe categorii sintactice sunt universale Si anume afirmam universalitatea categoriilor precum subiect, predicat, atribut, substantiv in genitiv, complement direct, complement indirect în dativ, determinare circumstantiala, determinare finala, determinare adverbiala a materiei, propozitia subiectiva, propozitia predicativa, propozitia completiva directa, propozitia completiva indirecta, propozitia cauzala, propozitia finala, propozitia adversativa, propozitia concluziva s a m d " (Idem: 411) [trad N M S ] 4 Am discutat pe larg aceasta teorie în lucrarea noastra, atât în editia 1999, cât si în cea revazuta din 2007, cf "Avem în vedere faptul, care a fost sustinut de multi lingvisti straini si români, ca "numele" (G Ivanescu, 1965: 426) sunt "categorii lingvistice" "de ordinul întîi", prin "ordin" întelegîndu-se "proprietatile de combinare a categoriilor în cauza", verbele si adjectivele sunt "categorii de ordinul doi", iar adverbele sunt "categorii de ordinul trei" (J Lyons, 1995: 368) Aceasta teorie categoriala afirma importanta substantivului ca o "categorie fundamentala, toate celelalte parti de vorbire fiind categorii complexe, derivate", ipoteza confirmata de practica enunturilor (analizabile din aceasta perspectiva fara rest), si de faptul ca se sprijina pe un criteriu exclusiv sintactic: subordonarea Teoria ordinelor este o teorie sintactica, prin faptul ca are la baza posibilitatile combinatorii sau relationale ale partilor de vorbire " (Secrieru 2007 (a): 71) 5 Numim realizari izosemantice, dar nu si izosintactice enunturi de tipul: A izbucnit incendiul si au chemat pompierii vs Pentru ca a izbucnit incendiul au chemat pompierii , unde se transmite aceeasi informatie semantica, dar prin "forme sintactice" diferite, în exemplul prin doua propozitii principale, în exemplul printr-o propozitie secundara si o propozitie principala, desi în ambele sensul este acelasi cauzalitatea, care logic este asociata doar cu subordonarea 6 "În 1960, Al Graur, în lucrarea Studii de lingvistica generala, ia în discutie doar tangential problema generala a legilor lingvistice în introducerea tratatului sub titlul Categorii si legi filozofice si aplicarea lor la lingvistica Iata ce spune Ivanescu: "Aceasta conceptie a unui spirit uman cu legi imuabile, identic sub toate latitudinile, pare astazi discutabila Totusi, oricare ar fi diferentele de obisnuinte mentale la diferite popoare, existenta anumitor trasaturi fundamentale nu poate fi negata Exista o logica umana si marile categorii logice se regasesc la toti oamenii care gândesc Ele sunt în mod natural la baza categoriilor gramaticale " (p 69)" (Secrieru 2007 (b): 487 n 5) 7 Ni se pare relevanta aici citarea unei opinii a lui Mario Wandruszka, consemnata de G Ivanescu în Cronica sa privind al XIII-lea Congres al lingvistilor, publicata tot 1972, si anume "faptul ca evolutia lingvistica se explica prin doua cai: prin necesitate si prin hazard, ca necesitatile duc la uniformitatea limbilor, iar hazardul (contingentele) la diferentele dintre limbi " (Ivanescu 1972 (b): 144) - - 